**MAŠNI NAMENI župnij PZD / od 9. decembra do 16. decembra 2018**

|  |  |  |
| --- | --- | --- |
| **DRUGA ADVENTNA NEDELJA**  **9.december** | 8.00  8.00  9.30  9.30  11.00  11.00 | **Menjava zborov PZD**  **Č – † PAVEL KOTNIK – 5.obl.**  **ŠP – † MARJETA PIRNAT – obl. ter FRANC in IVAN**  **ŠT – † MATEVŽ RUS – obl. - r**  **D – † HEDVIKA in FRANC SMREKAR**  **† MARIJA PEČNIK – 26.obl.**  **L – † PAVLA PŠENIČNIK**  **O – † FRANC MORI** |
| **Ponedeljek**  10. december *Loretska Marija* | 16.00  18.30 | **DSČ – PO NAMENU**  **D – † JUSTINA MORI** |
| **Torek**  11. december  *Damaz I. papež* | 17.00  18.30 | **E – ZA ZDRAVJE**  **D – † MIRAN BREČKO** |
| **Sreda**  12. december | 6.00  18.00 | **D – V ČAST SVETI TROJICI IN ZA ZDRAVJE**  **Č – † RUDI LUKNER -9.obl.** |
| **Četrtek**  13. december  *Lucija, muč.* | 18.0018.30 | **Č – † DRAGO PUŠNIK – 3.obl.**  **D – † IVAN SEDAR - osmina** |
| **Petek**  14. december *Janez od Križa,*  *cerkv.učit.* | 9.00  16.0018.0018.30 | **DSČ – PO NAMENU (Edi Vajda)**  **L – † FILIP KUŠEJ - osmina**  **Č – † VID FILIP**  **D – † KRISTINA URANKAR** |
| **Sobota**  15. december  *Drinske mučenke* | 17.0018.30  19.00 | **Adventna spoved v Radljah od 9.00 -18.00**  **ŠT – † JULIJANA IN FRANC LORENCI - r**  **D – večerna nedeljska maša**: **† ŠTEFAN POLANER**  **L – † TOMAŽ PAVLIČ** |
| **TRETJA ADVENTNA NEDELJA**  **Gaudete**  **16.december** | 8.00  8.00  9.30  9.30  9.30  11.00  11.00 | **Č – † ALOJZIJA, JURIJ in sestra ŠTEFKA TAJZEL**  **ŠT – † ADOLF KRAJNC**  **SK – † STANKO VRAVNIK – Barišnikovi**  **ŠP – † HERMAN ŠIRNIK**  **D – † ANTON PLANTEV – 123.obl. in SOR.**  **L – † MARIJA PŠENIČNIK –Šubernikova mama**  **O – † MARIJA BOŽIČ – *verouk za prvoobhajance***  ***Ob 17.00 – adventna spoved na Ravnah*** |

**Odmev svetega Miklavža –**

*Škof Miklavž ali Nikolaj je vse življenje delil dobrote. Na njegovo priprošnjo so se dogajali tudi čudeži. Čudežno je rešil mornarje, da se niso utopili. Obudil je k življenju tri umorjene šolarje. Srečno je pripeljal ladjo z žitom v Miro, ko so ljudje trpeli lakoto. Trem siromašnim sestram pa je pomagal tako, da je vsako obdaril s kepo zlata. Potem so se brez težav poročile.*

*To so le nekatera od njegovih dobrih del, ki jih je storil. S svojim življenjem spodbuja tudi nas, da sreča ljudi ni zgolj v darilih, za katere bi marsikdo v teh dneh dejal, da so najpomembnejša. Vse nas še danes vabi, da bi bili »majhni Miklavži« in v ta svet prinašali neprecenljive drobne pozornosti, ki lahko sleherni dan osrečujejo ljudi*.

**9.12.2018 Številka 49 / 2018**

**ADVENT in TIŠINA**

*Advent je. Mesta se ogrnejo v svetle lučke, Cerkev pa vstopi v čas pričakovanja. Dela nas budne, aktivne, saj želimo vse pripraviti za trenutek, ko Pričakovani pride in nas obišče.*



*Čakanje na nekoga, ki ga ljubimo, se rodi v srcu. A srce se zgane, ko umolknejo zunanji zvoki in zadoni duhovni spev hrepenenja po Bogu. Sprašujem se: Ali smo ljudje 21. stoletja sposobni stopiti v tišino in zdržati v njej? Danes je vse tako glasno in doneče. Vse okrog nas se premika, vrvi, nihče nima časa, divje te prehitevajo po levi in desni … Ko sem iz milijonskega mesta prihajala na obisk k staršem v mirno in tiho vasico v Prekmurju, sem se ponoči zbujala zaradi – tišine … Noč je bila tako tiha in mehka, da sem rada vstala ob najbolj nemogočih nočnih urah in hodila na dvorišče gledat zvezde in uživat tišino … Pri verouku smo z otroki naredili poskus, kako dolgo lahko zdržijo v tišini … Ne bom izdala, koliko časa je to bilo, se mi pa zdi pomembno, da se tudi odrasli naučimo hoditi v tišino. Mogoče je prav adventni čas priložnost, da si privoščimo uro ali dan tišine. V tišini cerkve si lahko naša duša odpočije, saj je prepogosto okužena z zvoki vseh mogočih digitalnih naprav in hrupom prometa ter glasnim življenjem tistih, ki drugače ne znajo živeti.*

*Tišina je za današnjega človeka pogosto nekaj nelagodnega, dolgočasnega, ker ne vemo, kaj bi delali, ko nič ne šumi ali ropota. Pa vendar, celo v politiki imamo pred volitvami »predvolilni molk«, da bi lahko v miru premislili, kaj smo slišali, videli, in se pravilno odločili.*

*Sebe in vas zato vabim v adventno tišino pred Najsvetejšim, ko se preprosto s svojim Bogom gledamo iz oči v oči; v tišino bližine s svojimi dragimi, ko so besede nepotrebne, dovolj je biti tu; v svetopisemsko tišino, ko v srcu dozori Beseda, ki je meso postala. Kot se je naselila v jaslicah, tako se v tišini srca naseli tudi pri nas in ostane z nami.*

(*s. Elizabeta Žerdin* - *iz uvodnika nove številke Družine*)